ZELINSKE KOMUNALIJE d.o.o.
Katarine Krizmanić 1, 10380 SV. IVAN ZELINA
OIB: 55460105464, Tel.: 01 2040 750, Fax.: 01 2060 716
E-mail: info@zelkom.hr
SKUPŠTINA

Ur. br. 320/22

Sv. Ivan Zelina, 08. studeni 2022.

Temeljem Odluke Skupštine trgovačkog društva Zelinske komunalije d.o.o. o raspisivanju natječaja za imenovanje direktora/ice trgovačkog društva Zelinske komunalije d.o.o. od 08.11.2022. godine, dana 08.11.2022. Skupština Društva raspisuje

**JAVNI NATJEČAJ
za imenovanje direktora/direktorice
trgovačkog društva ZELINSKE KOMUNALIJE d.o.o.**

* za mandatno razdoblje od četiri (4) godine uz mogućnost ponovnog imenovanja

**UVJETI:**

* VSS ili VŠS, odnosno sa njima izjednačeni stupanj akademskog obrazovanja u skladu sa Zakonom o akademskim i stručnim nazivima i akademskom stupnju, ekonomskog, strojarskog, građevinskog ili drugog odgovarajućeg smjera;
* najmanje 3 godine radnog iskustva;
* radne, stručne i organizacijske sposobnosti;
* nepostojanje zapreka iz članka 239. stavka 2. Zakona o trgovačkim društvima („Narodne novine“ broj 111/93, 34/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22).

Direktora/direktoricu imenuje Skupština Društva na vrijeme od četiri godine. Ista osoba može biti ponovno imenovana za direktora/direktoricu.

Uz prijavu na natječaj sa osnovnim podacima, kandidati moraju dostaviti:

* životopis,
* presliku osobne iskaznice ili domovnice,
* dokaz o stručnoj spremi (presliku diplome),
* dokaz o radnom iskustvu (Elektronički zapis izdan od Hrvatskog zavoda za mirovinsko osiguranje s podacima o stažu osiguranja) ne stariji od 30 dana od dana objave natječaja,
* potvrdu nadležnog suda da se protiv kandidata/kandidatkinje ne vodi kazneni postupak, ne stariju od 3 mjeseca od dana objave natječaja (preslika ili izvornik)
* izjavu pod kaznenom i materijalnom odgovornošću kandidata o nepostojanju okolnosti iz članka 239. stavak 2. Zakona o trgovačkim društvima ovjerenu kod javnog bilježnika (obrazac izjave u prilogu natječaja),
* prijedlog Programa rada za mandatno razdoblje,

Isprave se prilažu u neovjerenoj preslici, a prije izbora kandidati će predočiti izvornik.

Prijave na natječaj s potrebnom dokumentacijom dostavljaju se u zatvorenoj omotnici s naznakom:

**„Prijava na natječaj za direktora/direktoricu – ne otvaraj“,** na adresu: **ZELINSKE KOMUNALIJE d.o.o., Katarine Krizmanić 1, 10380 Sveti Ivan Zelina**, osobno ili preporučenom poštom, **zaključno sa 22.11.2022. godine.** U slučaju slanja prijave preporučenom poštanskom pošiljkom, dan predaje prijave ovlaštenom pružatelju poštanskih usluga smatra se danom predaje prijave na natječaj.

Urednom prijavom smatra se prijava koja sadrži svu traženu dokumentaciju traženu ovim Natječajem.

Nepotpune i nepravovremene prijave kao i prijave poslane elektroničkom poštom ili telefaksom neće se razmatrati.

Sukladno članku 13. stavku 2. Zakona o ravnopravnosti spolova („Narodne novine“ broj 82/08, 69/17) na natječaj se mogu javiti osobe oba spola.

Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo navođenjem propisa te priložiti dokaze o tom statusu.

Sa kandidatima koji zadovoljavaju uvjete natječaja obavit će se razgovor i po potrebi provjera dodatnih znanja i vještina. Kandidat koji se ne odazove pozivu na intervju, smatrat će se da je odustao od prijave.

Prijavom na natječaj kandidat daje privolu trgovačkom društvu Zelinske komunalije d.o.o. za prikupljanje i obradu osobnih podataka navedenih u prijavi na natječaj te dokumentaciji dostavljenoj uz prijavu, u svrhu odabira kandidata te privolu na dostavu obavijesti o rezultatima natječaja koja se dostavlja svim kandidatima o odabranom kandidatu koje uključuje ime i prezime kandidata.

Prikupljeni osobni podaci obrađivat će se u skladu s Općom uredbom o zaštiti podataka i drugim važećim propisima.

O rezultatima natječaja kandidati/kandidatkinje bit će pisano obaviješteni u roku od 30 dana od isteka roka za podnošenje prijave.

Trgovačko društvo Zelinske komunalije d.o.o. zadržava pravo poništenja ovog natječaja bez posebnog obrazloženja.

|  |
| --- |
| **PREDSJEDNIK SKUPŠTINE** |
| **GRADONAČELNIK:** |
|  |
| Hrvoje Košćec v.r. |